Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 410/13/2202	Galanta, 26.11.2013
EEČ : 2-17-378-2013

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
a.	Suma odovzdaná štátu na peňažnú pomoc obetiam trestnej činnosti: 80,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-XXXXX.
v dobe od 02.06.2013 do 6.6.2013 v čase do 17.00 hod. v katastri obce XXXXX, na rieke XXXXX asi 3000m od cestného mostu XXXXX - XXXXX smerom dole prúdom po ľavej strane rieky v rybárskom revíry číslo XXXXX neoprávnene zasiahli do výkonu rybárskeho práva a to takým spôsobom, že lovili ryby pomocou jednej rybárskej dvojdielnej udice zn. TOKOZ, fialovej farby o dĺžke 280 cm, ktorá bola opatrená so silonom, plavákom s háčikom a navijakom zn. Eurostar, jednej rybárskej dvojdielnej udice nezistenej značky bielo-čiernej farby, ktorá bola opatrená silonom, plavákom, háčikom a navijakom zn. FS 5400 o dĺžke 280 cm, jednej rybárskej dvojdielnej udice nezistenej značky bielo-čiernej farby, ktorá bola opatrená silonom, olovom, háčikom a navijakom zn. Ball Bearing čiernej farby s červeným pásom o dĺžke cca 260 cm, s rybárskou sieťou o rozmeroch 75 m zo silonu a to v záplavovej zóne, pričom taktiež nebol zapísaný v povolení na rybolovov v zázname o dochádzke k vode a úlovkoch č. 25597, vydaného MsO SRZ XXXXX a začal lov bez zapísania dátumu a miesta lovu, pričom ako návnadu použil živú rybku a dážďovky s úmyslom loviť sumca veľkého v čase jeho individuálnej ochrany, zakázaným spôsobom, pričom tak konal na zaplavených pozemkoch pri povodni a zabraňoval tak vrátiť sa rybám do rieky. Počas lovu rýb ryby neulovil a tak XXXXX nespôsobil škodu,

Odôvodnenie: 
Uznesením povereného príslušníka Okresného riaditeľstva PZ v XXXXX. Obvodného oddelenia PZ v XXXXX sp. zn.  ORP - XXXXX zo dňa 06.06.2013  bolo začaté trestné stíhanie a súčasne bolo  vznesené obvinenie XXXXX za prečin pytliactva podľa ust. § 310 ods.1 Trestného zákona na tom skutkovom základe, ako je to uvedené vo výrokovej časti tohto uznesenia. 

Podľa § 310 ods.1 Trestného zákona kto neoprávnene zasiahne do výkonu práva poľovníctva alebo do výkonu rybárskeho práva tým, že bez povolenia loví zver alebo ryby alebo loví zver alebo ryby v čase ich ochrany  alebo zakázaným spôsobom, alebo kto ukryje, prechováva alebo na seba a lebo na iného prevedie zver alebo ryby neoprávnene ulovené alebo nájdené, potrestá sa odňatím slobody až na dva roky.  
 
V predmetnej veci  sa teda  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Podľa ustanovenia § 220 ods. 1 Trestného poriadku v konaní o prečine,  na ktorý zákon ustanovuje trest odňatia slobody, ktorého horná  hranica neprevyšuje  päť  rokov,   môže prokurátor  so  súhlasom  obvineného a  poškodeného rozhodnúť o schválení zmieru a zastaviť trestné stíhanie, ak obvinený 
a/ vyhlási,  že spáchal  skutok, za   ktorý je  stíhaný a  nie sú odôvodnené pochybnosti o tom, že jeho vyhlásenie bolo vykonané  slobodne, vážne a určito,
b/ nahradil  škodu, pokiaľ  bola  činom  spôsobená, alebo  urobil iné  opatrenia na náhradu škody, alebo inak odstránil ujmu vzniknutú   trestným činom a
c/ zloží na účet  súdu a v prípravnom konaní  na účet prokuratúry  peňažnú  sumu  určenú   konkrétnemu  adresátovi  na  všeobecne  prospešné účely a táto peňažná  suma nie je zrejme neprimeraná  závažnosti spáchaného trestného činu,
a vzhľadom na  povahu a závažnosť spáchaného  činu, na mieru, akou bol trestným  činom dotknutý verejný  záujem, na osobu  obvineného a na jeho  osobné a majetkové  pomery považuje takýto spôsob rozhodnutia za dostačujúci.

Obvinený XXXXX a poškodený XXXXX, Miestna organizácia XXXXX v zastúpení splnomocneným zástupcom XXXXX so schválením zmieru vyslovili súhlas a zároveň uviedli, že zmier uzavreli dobrovoľne. Obvinený slobodne,  vážne a určito vyhlásil, že spáchal skutok, za ktorý je stíhaný. Svoj čin oľutoval, poškodenému nespôsobil svojim skutkom žiadnu škodu.
 
Dňa 29.10.2013 obvinený XXXXX vložil na účet Krajskej prokuratúry v Trnave  sumu vo výške 80,- Eur na verejnoprospešné účely. 

Uvedená peňažná suma patrí štátu na peňažnú pomoc obetiam trestnej činnosti v celej výške.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doteraz nebol trestne ani priestupkovo stíhaný a na jeho osobné a majetkové pomery som dospela k záveru, že takýto spôsob rozhodnutia je dostačujúci. 

Vzhľadom na vyššie uvedené okolnosti som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka